አንበሳ የከተማ አዉቶብስ አገልግሎት ድርጅት በተለያዩ የቴክኒክ ምክንያቶች ሳቢያ እድሳት ላስፈለጋቸዉ ከ 300 በላይ አዉቶብሶች ጥገና ሰጥቶ ወደ ስራ አሰማርቷል ።Written by Super User
በድርጅቱ ጥገና የተሰጠባቸዉ አዉቶብሶች ከ 6 አመታት በፊት ከቢሾፍቱ አዉቶሞቲቭ ኢንጅነሪንግ ኢንደስትሪ ከተገዙት 500 ዎቹ መካከል ናቸዉ ።
እነዚህ 370 ያህል መኪኖች ለጥገና ሲቀርቡ አገልግሎት አሰጣጡ ላይ ችግሮች አልተፈጠሩም ወይ ብለን ላነሳነዉ ጥያቄ
የድርጅቱ የኮሚዩኒኬሽን ጉዳዮች ደጋፊ የስራ ሂደት መሪ አቶ ተሾመ ንጋቱ ለ ዛሚ ሲናገሩ ጥገና የተደረገላቸዉ አዉቶብሶች በብልሽት ቆመዉ ሳይሆን አገልግሎት በመስጠት ላይ እንዳሉ በወረፋ ነዉ ብለዋል።
ሀላፊዉ አክለዉም ምንም እንኳን ድርጅቱ ባለዉ የ አዉቶብስ ቁጥር ህብረተሰቡን እያገለገልን ቢሆንም ይህ በቂ አይደለም በሚቀጥለዉ አመት ከ 700 በላይ አዉቶብሶች በከተማ አስተዳደሩ እንደሚገዙ ተወስኗል በተሻለ መልኩ አገልግሎት መስጠት እንደሚያስችሉም ይጠበቃል ብለዋል።
ከሁለት ሚሊየን ብር በላይ የሚገመቱ የኮንትሮባንድ ዕቃዎች በቁጥጥር ስር ዉለዋል በጤናዉ ዘርፍ ደግሞ ከ አንድ መቶ ሀያ ስድስት ቶን በላይ እንዲሁም 8.5 ሚሊየን ብር የሚገመት መድሀኒት አገልግሎት ላይ እንዳይዉል ተደርጓል
በኮንትሮባንድ መድሀኒት ለሚያስገቡ ድርጅቶችም ሆነ ግለሰቦች በወንጀለኛ መቅጫ ህግ መሰረት ቅጣት ይጠብቃቸዋል
የቁጥጥር ዘርፉ እንደዋና ችግር ያስቀመጠዉ ከተለያዩ ጎረቤት ሀገሮች በህገወጥ መንገድ የሚገቡ መድሀኒቶች ሲሆኑ መፍትሄዉ ደግሞ ህብረተሰቡ ለራሱ ደህንነት ሲባል በህገወጥ መንገድ የሚመጡ መድሀኒቶች መግዛት እንደሌለበት እንዲሁም መስሪያ ቤቱ ከዚህ ቀደም ከነበረዉ በተጨማሪ ቁጥጥሩን ሰፋ አድርጎ እንደሚሰራ የኢትዮጲያ የምግብ የመድሀኒት እና የጤና እንክብካቤ አስተዳደርና ቁጥጥር ባለስልጣን መስሪያ ቤት የመድሀኒት ተቋማት ኢንስፔክሽን ዳይሬክቶሬት ኢንስፔክተር እንዲሁም ኬዝ ቲም አስተባባሪ አቶ ሳሙኤል ማሬ ለዛሚ ተናግረዋል።
ፍሬህይወት ታደሰ
የኢትዮጲያ ከሀያ አንድ ሀገራት የተውጣጡ 850000 ስደተኞች በስድስት ክልሎቿ ባስገነባቻቸው በሀያ ሰባት ካምፖች ከደቡብ ሱዳን ከሶማሊያ እና ሱዳን የተውጣጡ ስደተኞችን ታስተናግዳለች ፡፡
ሆኖም የስደተኞችና ከስደት ተመላሽ አስተዳደር ኢትዮጲያ ከተባበሩት መንግስታት ድርጅት የስደተኛ መርጃ ኮሚሽን ለስደተኞች የሚሰጠው ድጋፍ በመቀነሱ ስደተኞች በደራሽ ድጋፍ ላይ ብቻ እንዳይወሰኑ የአካባቢውን ማህበረሰብ ባማከለ መልኩ ስደተኞችን በልማት ለማስተሳሰር እየሰራች መሆኑ ተገለፀ
ስደተኞችና ከስደት ተመላሽ አስተዳደር ምክትል ዳይሬክተር አቶ ዘይኑ ጀማል ስደተኞቹን በልማት ማሰማራት የጋርዮሽ ጥቅም አለው ይላሉ፡፡
ዘይኑ ጀማል
የኢትዮጲያ ከሰባተኛው መቶ ክፍለ ዘመን ጀምሮ ስደተኛን የማስተናገድ ልምድ ስላላት የዘንድሮ አመቱንም ዓለማቀፍ የስደተኞችቀንን እንድታከብር ተመርጣለች የሚሉት አቶ ዘይኑ ዛሚ ኢትዮጲያ በዓሉን እንድታዘጋጅ በምን ተመረጠች ምንስ ትጠቀማለች ብሏቸዋል፡፡
ዘይኑ ጀማል
አጋርነት ለስደተኞች ወገኖቻችን በሚል መሪ ቃል በጉኝል የስደተኞች ካምፕ የተባበሩት መንግስታት ድርጅት የስደተኞች ኮሚሽን ሚስተር ፍሊፕ ግራንዴ በተገኙበት ዓለማቀፉ የስደተኞች ቀን ነገ በጋምቤላ ክልል ይከበራል፡፡
በያዝነው የፈረንጆች አመት Environmental Research Letter በተሰኘው የአካዳሚ ህትመት ላይ በወጣው ጥናት መሰረት ባለፉት 35 አመታት የአየር ንብረት ለውጡ በየአስር አመቱ 0.4 ፋራናይት በመጨመሩ በአማራ፣ ትግራይ፣ ደቡብ እና ኦሮሚያ ከፍተኛ አካባቢዎች የሚኖሩ ዜጎች ለወባ ያላቸው ተጋላጭነት ከፍ ብሏል፡፡
በአየር ንብረት ለውጥ ምክንያት ሊከሰት የሚችል የወባ በሽታ ስርጭትን በመከላከል የዜጎችን ጤንነት ለመጠበቅ የጤና ጥበቃ ሚንስትር መስሪያ ቤት ምን እያደረገ ነው ስንል በሚንስትር መስሪያ ቤቱ በበሽታ መከላከል እና መቆጣጠር ዳይሬክቶሬት ውስጥ የወባ ማስወገድ ንዑስ የስራ ሂደት ባለቤት የሆኑት ደረጀ ድሉን ጠይቀናል፡፡ የስራ ሂደት ባለቤቱ በምላሻቸው ከ32 ሚሊዮን በላይ አጎበሮችን እንደተሰራጨ እና በየአመቱ የፀረ ወባ ርጭት እንደሚካኤድ ገልፀዋል፡፡
የጤና ጥበቃ ሚንስቴር እስከ 2030 ወባን ከኢትዮጵያ ሙሉ በሙሉ ለማስወገድ ፍኖተ ካርታ በማዘጋጀት እየሰራ እንደሆነ የስራ ሂደት ባለቤቱ ደረጀ ድሉ ነግረውናል፡፡
ሚካኤል ጌታሠጠኝ
የፕሬዚዳንት ማክሮን ፓርቲ በፈረንሳይ ፓርላማ ምርጫ ከ577 መቀመጫዎች 300 በማግኘት አሸነፈ፡፡
በፈረንሳይ ፓርላማ ምርጫ የፕሬዚዳንት ኢማኑኤል ማክሮን ፓርቲ አብላጫ መቀመጫ በማግኘት ማሸነፉ ተገልጿል።
የፕሬዚዳንት ማክሮን ፓርቲ ከተቋቋመ ገና አንድ ዓመት ገደማ ሲሆን፥ ከግማሽ በላይ የሆኑት የፓርቲው እጩዎች አነስተኛ እና ምንም አይነት የፖለቲካ ልምድ የሌላቸው ናቸው።
እስካሁን በተደረገው የድምፅ ቆጠራም የፕሬዚዳንት ማክሮን ፓርቲ የሆነው "ላ ሬፐብሊክ ኢን ማርቼ" ተጣማሪው ከሆነው "መኦዴም" ፓርቲ ጋር በመሆን ፓርላማው ካለው 577 መቀመጫዎች ውስጥ 300 መቀመጫ ማግኘታቸውን አረጋግጠዋል።
"የፋር ራይት ናሽናል ፍሮንት" ፓርቲ ስምንት መቀመጫዎችን ብቻ ያሸነፈ ሲሆን፥ በፕሬዚዳንታዊ ምርጫው ከማክሮን ጋር ሲፎካከሩ የነበሩት የፓርቲው ሊቀመንበር ማሪየን ሊ ፐን አንድ መቀመጫ እንዳገኙ ተሰምቷል።
ፕሬዚዳንት ማክሮን ከአውሮፓ ህብረት ጋር ባለው የንግድ ግንኙነት ዙሪያ እና በሌሎች ጉዳዮች ላይ ሊያደርጉት ለሚፈልጉት ማሻሻያዎች የማስፈፀም አቅም የምርጫ ውጤቱ ይጨምርላቸዋል ተብሏል።
በምርጫው የወግ አጥባቂ ሪፐብሊካን እና ተጣማሪዎቻቸው በሚፈጥሩት ጥምረት ከ125 እስከ 131 መቀመጫዎችን መያዝ እንደሚችሉ የተገመተ ሲሆን፥ ይህም ሀይል ያለው የተቃውሞ ጉልበት ይፈጥርላቸዋል ነው የተባለው።
ባለፉት አምስት ዓመታት በስልጣን ላይ የነበረው የሶሻሊስት ፓርቲ ደግሞ ከ41 እስከ 49 የሚደርሱ መቀመጫዎችን ብቻ ማግኘት እንደሚችል ተነግሯል፤ ይህም በፓርቲው ታሪክ ዝቅተኛው ነው ተብሏል።
የዜናው የቢቢሲ ነው